text: Løgmaður á vitjan í Grønlandi
text: #000002
text: Aksel V. Johannesen, løgmaður, gleðir seg til vitjanina og møguleikan hjá báðum stjórnarleiðarunum at hittast og eitt nú umrøða samstarvið millum Føroyar og Grønland umframt støðuna í Arktis.
text: #000005
text: Í komandi viku verður árligur fundur í uttanríkis-, trygdar- og verjupolitiska samstarvsráðnum, har Grønland í ár hevur formansskapin. Umboðini í samstarvsráðnum eru ráðharrar og landsstýrisfólk úr Danmark, Grønlandi og Føroyum, og endamálið við ráðnum er at styrkja um samstarv og samskipan í mun til áhugan hjá stórveldum fyri norðuratlantshavi og Arktis. Í hesum sambandi koma landsstýrismaðurin í uttanríkis- og vinnumálum og landsstýriskvinnan í fíggjarmálum til Grønlands.
text: #000007
text: Sum partur av vitjanini, verður Ríkisfundur millum stjórnarleiðararnar í Grønlandi, Danmark og Føroyum. Fyrsti Ríkisfundur millum londini varð hildin í 1983. Fundurin í ár er sostatt nummar 40 í røðini.
text: #000008